CELEX: 31991R2071
Language: el
Date: 1991-07-15 00:00:00
Title: Κανονισμός (ΕΟΚ) αριθ. 2071/91 της Επιτροπής της 15ης Ιουλίου 1991 που προσαρμόζει, για την περίοδο εμπορίας 1991/92 την ενίσχυση προσαρμογής και τις συμπληρωματικές ενισχύσεις στη βιομηχανία ραφιναρίσματος στον τομέα της ζάχαρης

Avis juridique important

|

31991R2071

Κανονισμός (ΕΟΚ) αριθ. 2071/91 της Επιτροπής της 15ης Ιουλίου 1991 που προσαρμόζει, για την περίοδο εμπορίας 1991/92 την ενίσχυση προσαρμογής και τις συμπληρωματικές ενισχύσεις στη βιομηχανία ραφιναρίσματος στον τομέα της ζάχαρης  

Επίσημη Εφημερίδα αριθ. L 191 της 16/07/1991 σ. 0027 - 0027

ΚΑΝΟΝΙΣΜΟΣ ( ΕΟΚ ) αριθ . 2071/91 ΤΗΣ ΕΠΙΤΡΟΠΗΣ  της 15ης Ιουλίου 1991  που προσαρμόζει, για την περίοδο εμπορίας 1991/92 την ενίσχυση προσαρμογής και τις συμπληρωματικές ενισχύσεις στη βιομηχανία ραφιναρίσματος στον τομέα της ζάχαρηςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό ( ΕΟΚ) αριθ . 1785/81 του Συμβουλίου της 30ής Ιουνίου 1981 περί κοινής οργανώσεως της αγοράς στον τομέα της ζάχαρης ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 464/91 ( 2 ), και ιδίως το άρθρο 9 παράγραφος 6 έβδομη  περίπτωση,  Εκτιμώντας :  ότι το άρθρο 9 παράγραφος 4β του κανονισμού ( ΕΟΚ ) αριθ . 1785/81 ορίζει ότι, κατά τις περιόδους εμπορίας 1991/92 και 1992/93, χορηγείται ως μέτρο παρεμβάσεως ενίσχυση προσαρμογής στη βιομηχανία ραφιναρίσματος της ακατέργαστης προτιμησιακής ζάχαρης από  ζαχαροκάλαμο στην Κοινότητα, η οποία ενίσχυση ανέρχεται σε 0,08 Ecu ανά 100 χιλιόγραμμα ζάχαρης εκφρασμένης σε λευκή ζάχαρη- ότι, βάσει των ιδίων διατάξεων, χορηγείται συμπληρωματική ενίσχυση ίση προς το ποσό αυτό κατά τη διάρκεια της ίδιας περιόδου για  την ακατέργαστη ζάχαρη ζαχαροκαλάμου που παράγεται στα γαλλικά υπερπόντια διαμερίσματα καθώς και για το ραφινάρισμα των ποσοτήτων ακατέργαστης ζάχαρης ζαχαροτεύτλων που συγκομίζονται στην Κοινότητα και επωφελούνται ήδη από την ενίσχυση στο ραφινάρισμα  κατ' εφαρμογή του άρθρου 9 παράγραφος 4 δεύτερο εδάφιο του κανονισμού ( ΕΟΚ ) αριθ . 1785/81 και σύμφωνα με τον κανονισμό ( ΕΟΚ ) αριθ . 737/91 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1807/91 ( 4 )-  ότι το άρθρο 9 παράγραφος 4β τέταρτο εδάφιο του κανονισμού ( ΕΟΚ ) αριθ . 1785/81 προβλέπει ότι η ενίσχυση προσαρμογής καθώς και η συμπληρωματική ενίσχυση μπορούν να προσαρμοστούν, για μια καθορισμένη περίοδο εμπορίας, λαμβάνοντας υπόψη ιδίως το ποσό της  εισφοράς στην αποθεματοποίηση που έχει καθορισθεί γι' αυτήν - ότι το ποσό της εισφοράς στην αποθεματοποίηση για την περίοδο εμπορίας 1991/92 έχει καθορισθεί από τον κανονισμό ( ΕΟΚ ) αριθ . 1867/91 της Επιτροπής ( 5 ) σε 2,50 Ecu ανά 100 χιλιόγραμμα λευκής  ζάχαρης - ότι το ποσό αυτό είναι το ίδιο με εκείνο που εφαρμόστηκε για την περίοδο εμπορίας 1990/91 -  ότι εντούτοις πρέπει να ληφθεί υπόψη η προσαρμογή της εν λόγω ενισχύσεως που έγινε για την περίοδο εμπορίας 1990/91 για να εξουδετερωθούν οι επιπτώσεις των διαδοχικών μειώσεων των εισφορών αποθεματοποιήσεως επί του περιθωρίου κέρδους του ραφιναρίσματος  για την περίοδο εμπορίας 1991/92 -  ότι οι διατάξεις αυτές πρέπει να εφαρμοσθούν από την αρχή της περιόδου εμπορίας 1991/92 δηλαδή από 1ης Ιουλίου 1991 -  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Το ποσό της ενισχύσεως προσαρμογής και το ποσό της συμπληρωματικής ενισχύσεως που αναφέρονται αντιστοίχως στο άρθρο 9 παράγραφος 4β δεύτερη και τρίτη περίπτωση του κανονισμού ( ΕΟΚ ) αριθ . 1785/81 καθορίζονται, για την περίοδο εμπορίας 1991/92,  σε 1,58 Ecu ανά 100 χιλιόγραμμα ζάχαρης εκφρασμένης σε λευκή ζάχαρη .  Για την ίδια περίοδο εμπορίας, το ποσό που αναφέρεται στο πρώτο εδάφιο χορηγείται επίσης, ως συμπληρωματική ενίσχυση, για το ραφινάρισμα της ποσότητας της ακατέργαστης ζάχαρης ζαχαροτεύτλων που αναφέρεται στο άρθρο 1 του κανονισμού ( ΕΟΚ ) αριθ . 737/91 .  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Ιουλίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 15 Ιουλίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 177 της 1 . 7 . 1981, σ . 4 . ( 2 ) ΕΕ αριθ . L 54 της 28 . 2 . 1991, σ . 22 . ( 3 ) ΕΕ αριθ . L 80 της 27 . 3 . 1991, σ . 14 . ( 4 ) ΕΕ αριθ . L 165 της 27 . 6 . 1991, σ . 14 . ( 5 ) ΕΕ αριθ . L 168 της 29 . 6 . 1991, σ . 53 .